ENTREVISTA a Mireia i Mariona Rios: “'El balcó màgic' permet recordar què va passar durant el confinament” - Les meves publicacions\nPublicat a octubre 24, 2020 gener 14, 2021 per olgaaibar\nLa Mireia Rios Esteban i la Mariona Rios Pérez han escrit i il·lustrat El balcó màgic, editat per Salvatella, una narració que està tenint molt bona acollida, des que va sortir al mercat, a principis de setembre. El conte explica la història d’en Bernat, un nen que, com molts altres, de sobte es va veure obligat a quedar-se a casa per culpa d’un virus. El punt de vista d’en Bernat, la seva manera de viure el confinament i el paper que fa el seu balcó en el seu dia a dia són alguns dels seus principals atractius.\nCom va sorgir la idea d’escriure aquest conte?\nMireia: La veritat és que jo estava incrèdula a casa pensant sobre el confinament i en què s’havia d’explicar perquè era un fet inèdit, que passaria a la història i vaig començar a escriure sense pensar on arribaria. Un cop vaig tenir el text redactat, li vaig demanar l’opinió a la meva parella i a uns familiars i em van dir que els semblava una història ben explicada i que podia tenir un públic interessat. Aleshores vaig pensar en qui podria il·lustrar-lo. Jo coneixia la Mariona de Vilafranca. Ella havia fet l’estampa de Sant Fèlix de l’any 2018 i vaig pensar en ella com una il·lustradora local, que podríem fer un treball conjunt, que quedés bé. Li vaig proposar i vaig tenir sort, perquè estava disponible.\nSí, el dia que ens vam trobar les dues portàvem un esquema de quines imatges il·lustrar i jo li vaig proposar què m’imaginava jo com a dibuix. La veritat és que em va convèncer de seguida, perquè m’ho dibuixava davant amb un llapis. Aleshores vaig pensar que ens entendríem, i que això funcionaria, perquè ella entenia perfectament la imatge a il·lustrar.\nCom us vau coordinar per a dur a terme l’obra durant el confinament?\nVaig contactar amb la Mariona a finals d’abril o principis de maig, quan vaig tenir l’Ok de l’editorial. Li vaig explicar el projecte i li vaig demanar la seva opinió de la història. Se la va llegir i em va dir que li semblava interessant. La manera de treballar va ser molt senzilla, perquè les dues treballem normalment d’una forma molt organitzada en la nostra vida. De fet, només ens hem vist una vegada, a principis de juny. El llibre s’havia de publicar per Sant Jordi, que enguany se celebrava el 25 de juliol. Així que tot va ser molt ràpid.\nSí, em vaig posar en contacte amb diferents editorials i vaig provar sort. Totes em van respondre, i a més en un període curt de temps, cosa que no m’esperava. Finalment, em vaig decantar per l’editorial Salvatella.\nPerquè té la col·lecció Pares que encaixa perfectament amb la història, i perquè és una editorial gairebé centenària que ve de tres generacions. Jo fins i tot a casa tinc llibres que encara conservo, de quan era una infant, que m’ensenyaven el vocabulari amb un llibre il·lustrat i em va fer molta gràcia. A més, sabia que amb aquesta editorial podria arribar arreu, i el fet és que aquest llibre està a tot l’Estat Espanyol, no només a Catalunya.\nQuants llibres s’han editat?\nS’han fet 1.500 en català i 1.500 en castellà. Es venen al preu de 8 euros.\nEl conte es basa en una història de fets reals, però té un punt de imaginació, de creativitat, amb un personatge fantàstic. La combinació dels dos móns és el que més m’agrada, més que no pas explicar un fet inèdit de la història com el confinament. En el llibre, a més del relat de la mare, també s’exposa el punt de vista del nen. Aquesta doble perspectiva, de la mare i del fill, és per a mi el més interessant. El llibre permet recordar les petites coses que van passar durant el confinament com per exemple la sortida als balcons per a aplaudir.\nCom l’heu donat a conèixer fins ara?\nHem fet difusió a les xarxes socials, sobretot a les nostres (@marionarios i @mrios), i ara estem fent les primeres entrevistes als mitjans de comunicació. Això és una mostra de com està canviant el món. El confinament ens ha fet relacionar-nos d’una altra manera: a través de les xarxes socials. Seria bonic poder presentar el llibre a les biblioteques o altres indrets dels pobles, però hem d’anar amb peus de plom, per la situació que estem patint. Està previst, però hem de veure com fer-ho sense córrer cap mena de risc.\nMariona: Sí, suposo que a moltes llars s’ha hagut de donar-li el tomb a la situació i buscar el punt positiu, perquè no es fes tan feixuc estar tancat a casa. S’ha hagut de ser supercreatiu i fer de tot.\nMireia: Era una font d’escapament per a tothom. Jo estava desitjant que arribessin les vuit de la tarda per sortir a fora. Aquesta crisi m’ha canviat molts conceptes de la vida, com la relació amb els veïns, que ara sé millor qui són. M’he quedat molt parada, perquè vivim tan immersos en una rutina que ni coneixem a qui tenim al nostre voltant.\nEntrada prèviaAnterior ENTREVISTA a Alfons Gutiérrez: “La relació qualitat-preu i l’atenció al públic són la clau del nostre èxit”\nEntrada següentSegüent ENTREVISTA a Jordi Cuyàs: “Hem de tenir més volum per pujar graons en l’escala hospitalària”


Clica i vota en l'enquesta electoral del 26J de la Universitat de València - Diari La Veu\nEscriba el número 873947\nEl grup d'investigadors en Processos Electorals i Opinió Pública (GIPEiOP) de la Universitat de València, que lidera el catedràtic de Mètodes Quantitatius José Manuel Pavía, realitza novament un sondeig per a les pròximes Eleccions estatals.\nLa recollida de la informació es realitzarà fins al 25 de juny i es pot participar a través de l'enllaç:\nEls resultats obtinguts per GIPEiOP en les passades eleccions del 20D van ser un èxit. Els passats resultats van posicionar a l'estudi realitzat pels investigadors de la Universitat de València en la sisena enquesta més precisa entre les més de 40 sondejos publicats durant la campanya.\nL'objectiu d'aquest grup d'investigació segueix sent la predicció dels resultats electorals en el conjunt de l'Estat espanyol i a nivell provincial, introduint noves millores metodològiques al mostreig encadenat (“bola de neu”), en el qual les dades recol·lectades no poden considerar-se una mostra aleatòria.\nL'èxit de la recerca i la qualitat dels resultats requereixen arribar a la màxima població votant amb les característiques sociològiques més diverses possibles. Els mitjans tecnològics existents faciliten ja aquest accés a la població votant per a emplenar els qüestionaris. Per a millorar els resultats, els investigadors sol·liciten que cada possible votant emplene l'enquesta i trasllade als seus contactes l'enllaç del qüestionari per a incrementar així el nombre de respostes. Aquesta participació és bàsica per a predir els resultats desitjats pels espanyols després del 26J. En aquest procés de distribució d'informació, el paper que juguen els mitjans de comunicació és clau per a l'èxit de la difusió de l'enquesta i amb açò la capacitat de predicció i encert dels resultats del sondeig.\nLa recerca que es realitza a partir dels qüestionaris emplenats permetrà contrastar la utilitat, pertinença i confiabilitat d'aquesta metodologia per a aquest tipus d'enquestes.\nEl qüestionari ha sigut dissenyat per a tractar de corregir i mitigar els previsibles biaixos que puga introduir el fet de realitzar l'enquesta per internet, el mètode de selecció mostral empleat, i també amb l'objectiu d'importunar el menys possible als enquestats. El programari utilitzat per a realitzar el sondeig és Lime Survey, aplicació 'open source' per a la realització d'enquestes en línia.\nEscriba el número 411733


Compromís amb Pals i el PSC veuen el White Summer com “un perill innecessari” a causa de la pandèmia\nPals (ACN).- Els grups de Compromís amb Pals i el PSC no veuen amb bons ulls que aquest estiu es faci el White Summer al municipi. Es tracta d’un mercat amb paradetes, food trucks i concerts a l’aire lliure que es celebra durant pràcticament un mes al municipi de Pals.\nAquest mercat cada any reuneix multitud de persones i aquest és precisament el principal motiu pel qual els dos grups prefereixen que no es faci durant aquest 2020. Compromís creu que és “un risc innecessari” donar permís als promotors d’aquest esdeveniment perquè es pugui tirar endavant. Segons han detallat en un comunicat, la informació que apareix al web oficial del White Summer és “vague i genèrica” i això genera “preocupació” a la formació.\nDe fet, apunten que en cap moment es detalla quina serà la distància de separació entre paradistes, quants es permetrà que venguin aquest any, quin és l’aforament màxim permès cada nit o si es prendrà o no la temperatura als assistents en la seva entrada. Per tot això, la formació creu que si hi hagués una persona infectada a l’interior del recinte “seria del tot impossible” calcular-ne la traçabilitat.\nPer la seva banda, el PSC també creu que s’han “d’extremar les precaucions” per evitar possibles rebrots al municipi. La portaveu de la formació a Pals, Marisol Perea, ha alertat que tot i que es faci “a l’aire lliure“, el Whit Summer podria ser “un focus important de contagi“. Perea ha recordat que en l’edició del 2018 el White Summer va congregar 140.000 persones.\nPer això la portaveu socialista ha demanat que s’evitin “aglomeracions” i la millor manera d’evitar-les és denegant el permís d’activitat als promotors de l’esdeveniment. A més, Perea també ha rebutjat l’argument que es fa en una propietat privada per permetre el festival. “No oblidem que altres festivals com Cap Roig o Peralada també són privats i s’han ajornat fins al proper estiu“, ha reblat Perea.\nLes dues formacions ja han enviat una instància al Departament de Salut per anunciar-los la “preocupació” que els genera aquest esdeveniment per aquest estiu i el fet que l’Ajuntament n’autoritzi la seva celebració. La instància també s’ha fet arribar al govern local.\nArxivat com a: Baix Empordà, Comerç, Salut, Societat Etiquetat com a: Ajuntament de Pals, comerç, coronavirus, cultura, festival, pals, Salut, societat, White Summer


Es presenta el primer ordinador quàntic d'ús comercial - Microblau\nEs presenta el primer ordinador quàntic d’ús comercial\nHome News Es presenta el primer ordinador quàntic d’ús comercial\nBasat en les lleis de la mecànica quàntica, inclou enginyeria criogènica, electrònica d’alta precisió i execució híbrida d’algoritmes quàntics, entre altres\nDurant la gran fira tecnològica de Las Vegas, el CES 2019, IBM va presentar el primer ordinador quàntic d’ús comercial de 20 qubits. Ara per ara està enfocat a l’àmbit científic i empresarial, però suposa un gran avanç, atès que aquesta tecnologia es mostra per primera vegada en un format llest per al consum.\nLa computació quàntica oferirà solucions a patrons i algoritmes impossibles de resoldre des d’un ordinador tradicional. Els bits quàntics (qubits) prometen revolucionar el xifrat gràcies a la seva alta capacitat de processament, ja que fins i tot els ordinadors actuals més potents necessiten una gran quantitat de temps per a desxifrar algoritmes criptogràfics.\nBasat en les lleis de la mecànica quàntica, el ‘Q System One’ funciona a temperatures de -273 °C i inclou enginyeria criogènica, electrònica d’alta precisió i execució híbrida d’algoritmes quàntics, entre altres. IBM pretén democratitzar la tecnologia quàntica, fins ara només present en laboratoris de recerca, per la qual cosa ha adaptat el seu disseny per a garantir l’estabilitat i confiança necessàries per al seu ús comercial.\nEl 2019, la companyia preveu obrir l”IBM Q Quantum Computation Center’, un espai on albergarà alguns dels sistemes de computació quàntica basats en el núvol més avançats del món.


Moció als ajuntaments abastits per ATLL – Grup de Defensa del Ter\nDes del Grup de Defensa del Ter estem participat de la Plataforma Aigua és Vida i us extensiva la següent nota.\nAigua és Vida presenta una:\nMOCIÓ ALS AJUNTAMENTS ABASTITS PER ATLL per tal que s’oposin a la seva privatització.\nRubèn Tello, comitè d’empresa d’ATLL\nLa privatització d’ATLL comportarà la negació de l’abastament d’aigua com un servei públic bàsic i dret humà, dret reconegut a l’Assemblea General de les Nacions Unides el 2010. En segon lloc, una important pujada de tarifa: no només haurem de fer front al deute intencionat que arrossega l’empresa sinó que a més a més pagarem el benefici del gestor privat (l’augment de tarifa previst pels consistoris està entre el 150 i el 300%). A més a més l’externalització de la gestió pot suposar un abés de mercat si la gestió en alta està en les mateixes mans que la gestió en baixa, contradient les lleis estatals i europees de defensa de la competència.\nA tots aquests despropòsits cal afegir-hi la manca de transparència i democràcia que suposa la manera com s’està duent a terme el procés de privatització, amb un govern de la Generalitat que no ha consultat els municipis afectats per les seves decisions.\nPlataforma Aigua és Vida: http://aiguaesvida.wordpress.com/\nEloi Badia: 649860307\nAplec sobre DENÚNCIES


Abraham Fernández: «El coneixement és una qüestió universal que s'ha de compartir»\nAbraham Fernández Murcia va cursar el Màster universitari d’Educació i TIC (eLearning) de la UOC i actualment és tutor en la mateixa del grau d’Educació Social. Per a ell, no hi ha dubte: el coneixement és una qüestió universal que s’ha de compartir.\nEl seu eix principal de treball s’emmarca a garantir els drets de la infància i l’adolescència, si bé també disposa d’una experiència àmplia en addiccions en adolescents, tant socials (cocaïna, alcohol, cànnabis, etcètera) com conductuals (tecnològiques), en violència en edats precoces, de gènere, intrafamiliar i de gènere digital, en delictes d’odi i LGTBI-fòbia, en noves maneres i mecanismes d’aproximació als joves, en orientacions per fer front al tràfic de persones i en estratègies per abordar els conflictes i les reincidències en adolescents, i ha treballat en context de risc social amb la població gitana.\nA partir de la seva experiència, ha pogut desenvolupar accions i projectes amb diferents organitzacions i institucions d’Espanya i Europa, així com a països de Llatinoamèrica com Paraguai, Perú, Mèxic, Argentina, Colòmbia, Panamà i Costa Rica, país on ha estat guardonat recentment.\nFa poc va ser convidat internacional d’un congrés organitzat per celebrar el 25è. aniversari de vigència de la Llei de justícia penal juvenil de Costa Rica. Com va ser aquesta participació?\nArran de diferents publicacions que he fet, principalment sobre el tema del conflicte social, un magistrat de la Cort Superior de Costa Rica, el qual és membre, a més, de la Comissió Penal Juvenil del Poder Judicial, es va posar en contacte amb mi per oferir-me ser ponent internacional per a l’esdeveniment, el qual era molt important, perquè també es commemorava l’aniversari del Col·legi d’Advocats de Costa Rica.\nDurant el congrés, el Poder Judicial de Costa Rica i l’Institut Llatinoamericà de les Nacions Unides per a la Prevenció del Delicte i el Tractament del Delinqüent (ILANUD) em van lliurar un reconeixement a la tasca duta a terme i els èxits aconseguits, ja que, durant la ponència, vam analitzar de manera constructiva les mancances i els reptes que presentava la Llei de justícia penal juvenil en comparació amb altres països, i com es poden fer tangibles aquests desafiaments per millorar la legislació. A més, es va fer evident la necessitat de transformar els agents implicats, conceptualitzar les intervencions i assolir una implicació més gran dels interessos de l’adolescència i les famílies en situació de vulnerabilitat.\nEl treball desenvolupat va ser tan interessant que, fins i tot, em van proposar col·laborar més endavant amb el poder judicial del país, en el Departament de Treball Social i Psicologia, per fer classes sobre altres tipus de violències o sobre com actuar davant d’altres tipus de violències.\nQuè significa per a vostè rebre aquesta mena de reconeixements per part d’organismes llatinoamericans?\nD’una banda, és sorprenent veure com les accions transcendeixen a escala global. I, de l’altra, crec que aquest sacrifici i compromís que comporten aquests reconeixements inclouen una obligació també, obligació en el sentit que no n’hi ha prou amb rebre el reconeixement, sinó que cal continuar buscant aquest lideratge i millora de competitivitat en l’àmbit social i educatiu.\nA més de participar com a ponent en aquest congrés, en quins altres projectes ha participat o participarà a l’Amèrica Llatina?\nHe col·laborat a Mèxic, Paraguai, Panamà, el Perú i l’Argentina amb institucions com la Universitat Contemporània de les Amèriques, l’Associació Nacional de Capacitadors del Sistema Penal Acusatori, la Universitat del Pacífic de Paraguai i la Universitat de Panamà, entre d’altres.\nEl més recent és la cooperació amb el Centre Iberoamericà d’Investigacions Jurídiques i Socials, fent classes en una diplomatura sobre prevenció de la violència intrafamiliar enfocada a les estratègies per abordar la prevenció del risc en adolescents. Així mateix, a la Facultat Lliure de Dret de Chiapas he presentat un llibre d’orientacions per fer front al tràfic a escala municipal o local des d’una visió policial, jurídica, psicològica i socioeducativa perquè s’hi pugui intervenir i no es busquin excuses davant aquesta mena de problemàtiques, que són una amenaça tant a la salut pública com contra les dones, els nens i les nenes.\nPer què sorgeix l’interès de desenvolupar accions, projectes i participacions a Amèrica Llatina?\nA partir de diferents intervencions que he fet, van començar a contactar amb mi des de països com Mèxic i l’Argentina, i és un plaer poder-hi col·laborar, perquè, des de la meva perspectiva, el coneixement és una qüestió universal que s’ha de compartir. En els meus anys d’experiència, he adquirit coneixements, fruit del saber que altres persones han compartit amb mi, i crec que és la meva obligació fer igual, transferir el meu coneixement i experiència als altres, i encara més quan aquests projectes són transparents i en pro de la comunitat.\nPer què sorgeix l’interès vers la millora de la competitivitat social i educativa de l’adolescència i les famílies en situació de vulnerabilitat, risc o exclusió?\nAquest interès va sorgir a conseqüència de les meves pràctiques professionals, que vaig fer en un concepte marginal, ja que, a mesura que començava a intervenir en les diferents problemàtiques, m’anava motivant més a actuar. I, tot i que he tractat diferents àmbits, com la discapacitat o les diferents capacitats de les persones grans, la solitud o l’autoconsum de fàrmacs, sempre torno al tema de la infància i l’adolescència, perquè crec que és on hi ha més camp d’acció. També hi ha la qüestió de la violència de gènere, la qual evidenciem que, cada vegada més, es detecta en edats precoces, a causa de la dependència emocional, la manca de relacions, la inseguretat en un mateix, etcètera.\nCom és treballar en una universitat com la UOC, en què hi ha estudiants de diferents nacionalitats?\nPer treballar a la UOC cal ser una persona molt flexible, constant i resolutiva, perquè la diversitat d’estudiants fa que les temàtiques i inquietuds variïn d’una zona a una altra, i no sols en l’àmbit nacional, sinó també internacional. Tanmateix, per a mi això és enriquidor, perquè afalaga i satisfà quan un o una estudiant t’agraeix la tasca que vas fer o la guia que li vas brindar.\nA més, puc compartir les meves reflexions i experiències professionals tant com professional de Serveis Socials en atenció primària com en qualitat de CEO d’IdeaLab Strategic Consulting & Social Research, on hem aconseguit diversos reconeixements per a diverses administracions per implantar propostes noves i socioeducatives.\nCharles Leadbeater: "El nostre sistema d’educació ha de ser més dinàmic i obert al món" 3 octubre, 2016\nMontse Guitert: "Apoderament digital significa formar persones amb actitud cívica a internet" 12 juny, 2017\nCiència en acció distingeix un titulat de la UOC pel seu ús de simulacions de Scratch per ensenyar física 23 octubre, 2017


Ara Mallorca proposa mesures per a redirigir el model econòmic: «Calen polítiques urgents i realistes però valentes»\n22 juny 2021 13:23\nAra Mallorca ha fet públiques una sèrie de propostes per a fer front a la crisi generada pel coronavirus i per a impulsar el canvi de model econòmic al nostre territori. El document presentat duu per títol 'Contra la crisi de la COVID-19. Propostes per a una nova normalitat' i ve acompanyat de quatre infografies amb les iniciatives més destacades. En el dossier es fa una crítica a un model econòmic «hiperterciaritzat» i altament dependent del turisme. Des de l?organització es fa una aposta clara per la «sobirania total» i l?assoliment d?una república mallorquina entenent que «aquesta seria l?única manera de dur a terme polítiques realment transformadores i emancipadores».\nAixí, segons han explicat, el que proposen són «mesures urgents per a redirigir l?economia des dels poders públics amb l?objectiu de no tornar a la normalitat d?abans i frenar el col·lapse social i ecològic». En aquest sentit, Ara Mallorca vol fer propostes «realistes i assumibles per a un govern progressista com el de les Illes Balears».\n«Repartir el treball, crear ocupació pública i garantir la vida són tres eixos bàsics per a fer front a la crisi del COVID-19. Però s?ha d?anar més enllà i apostar definitivament per la diversificació econòmica. Aquesta ha de venir socialitzant els beneficis que genera el turisme i invertint-los en nous sectors productius. Així mateix, es proposa crear una companyia aèria pública per a guanyar sobirania», han destacat.\nLa creació d?una banca pública, l?obertura d?una línia de crèdit públic per a projectes arrelats i sostenibles o una renda universal i digna que tengui el compte el cost de vida de Mallorca són algunes de les propostes en matèria econòmica. S?aposta per una economia localitzada, al servei de les persones i de tall cooperativista. Així mateix, defensen la posada en marxa una indústria agroalimentària ecològica que ens permeti avançar cap a «la sobirania alimentària i l?autosuficiència». Crear un banc de terres o estudiar marcs legals per a comercialitzar primer el que es produeix aquí i fer front a importacions absurdes són algunes de les propostes.\n«Conscients que al canvi de model econòmic no es podrà fer sense sobirania i que és un projecte a llarg termini, calen mesures per a combatre l?atur. En aquest sentit, les energies renovables han de ser un sector estratègic per a generar llocs de feina de qualitat i a curt termini. Així mateix, s?ha d?invertir més en recerca i impulsar estudis com ciències de la mar o d?altres en el camp de les ciències socials per tal de conèixer més i millor el nostre entorn i la nostra societat», han conclòs.\nProposam mesures realistes i valentes per redirigir l'economia des dels poders públics\nFem front a la crisi de la #Covid19 i evitem el col·lapse social i ecològic\nDescarrega't el dossier a https://t.co/iTc8F5HrG2 pic.twitter.com/dCSDQ3BieX\n? Ara Mallorca (@ara_mallorca) May 4, 2020\nMarxisme, res mes\nPer Eioxecau els peus!, fa dervers d'un any\nI que ho deixarem en mans altra volta dels hotelers? Ja en seríem d´irresponsables i estúpids!\nJa veis què han fet a Mallorca!\nPer Un qualsevol, fa dervers d'un any\nUna iniciativa molt interessant, engrescadora i necessària, però, tinguent en compte que des del principi no hi pot haver infiltrats, topos, botiflers ni oportunistes que us engegaràn el projecte, i aixó serà el primer problema en que topareu si no hi ha una cohesió de forces unides, doncs l'estat eÑol comprarà mercenaris a dojo.\nAbans de començar us recomano que us previngueu a la vista del procés català i potser, tan de bó, algun membre us pugui aclarir si teniu algun dubte o temor o necessiteu ajuda.\nLes propostes per a una nova normalitat' i l’assoliment d’una república mallorquina conscients que el canvi de model econòmic no es podrà fer sense sobirania, però sí que amb empenta i decisió i voluntat i ganes d'aconseguir que sigui el pais que voleu. Molta sort de tot cor.


Promoció Econòmica llança un concurs de selfies per promocionar Xàtiva a twitter | L'Informador\nEl concurs #ViureXàtiva es perllongarà fins el mes de novembre\nEl primer tinent d’alcalde i regidor de Promoció Econòmica de l’Ajuntament de Xàtiva, Miquel Lorente, ha presentat aquest matí el concurs de selfies #ViureXàtiva, iniciativa amb que l’Ajuntament vol promocionar la ciutat en la xarxa social Twitter. El regidor ha estat acompanyat per la presidenta de Xacex, Mº Jesús Cuenca i per la presidenta de la secció Comerç d’Adexa, Mº José Díaz Patiño. El concurs consisteix en premiar les millors imatges que els participants puguen prendre en qualsevol de les atraccions turístiques, comerços, establiments de restauració i oci de la ciutat.\nSegons Lorente, “aquesta és una oportunitat per viure la ciutat i obrir una finestra en la Xarxa per donar a conèixer el millor del seu comerç, la seua gastronomia i la seua activitat econòmica”. Amb aquesta proposta es pretén fer possible una visibilització del conjunt de la ciutat d’una manera innovadora i amb la motivació que implica un concurs. En aquest sentit, cal destacar que les dues associacions de comerciants i hostalers de la ciutat, Adexa i Xacex s’han implicat en aquest projecte donant-li recolzament i facilitant els espais i els ambients més adients per dur endavant aquesta activitat.\nEl concurs s’iniciarà demà, 1 de juliol a les 11h i finalitzarà l’1 de novembre a les 23:59h. Per tal de participar-hi, els interessats hauran de compartir un selfi en Twitter, de manera pública, afegint el hastag #ViureXàtiva. Com ja s’ha dit, la fotografia ha de mostrar una instantània en què aparega el propi autor en l’entorn d’un monument emblemàtic de Xàtiva, en un bar, restaurant o pub o en qualsevol comerç de la ciutat. Es poden presentar tants selfies per compte de Twitter com es vulga.\nCada mes, un jurat compost per tècnics de Promoció Econòmica, Comunicació i el mateix regidor triarà una imatge guanyadora que rebrà com a premi un sopar o dinar per a dues persones en un restaurant de Xàtiva, triat pel guanyador per a l’ocasió. A principis de novembre, el jurat escollirà, d’entre els selfies guanyadors de cada mes, una imatge guanyadora final, l’autor de la qual s’emportarà un premi de 300 euros en un val per a fer compres als comerços de la ciutat.\nEls criteris de valoració per escollir les imatges guanyadores inclouen la qualitat de la fotografia, l’originalitat i la popularitat i representativitat del lloc on ha estat pres el selfie.


Porta Mascareta Antimicrobià 'Dream Big'\n- Porta mascaretes antimicrobià amb eslògan positiu Dream Big\nAquest porta mascaretes està dissenyat amb l'eslògan positiu Dream Big. És totalment compatible amb qualsevol mascareta, és portàtil, lleuger i està fabricat en plàstic antimicrobià per prevenir microorganismes i evitar olors. El porta mascaretes també inclou forat per subjectar amb una corda o lanyard. Està fabricat a Catalunya i és 100% reciclable . Les seves mides són 13x10cm. Finalment també està homologat complint amb les Directives de la Unió Europea CE 1048/2005 (7,9) i CE 528/2012.


David Villa anuncia que es retira a final de temporada | betevé\nPer posar fi a la seva carrera, el davanter té com a objectiu guanyar l'Emperor’s Cup l'1 de gener amb Vissel Kobe\nCarles Molet | dimecres, 13 de novembre del 2019, a les 11.19\nDavid Villa ha anunciat que es retira del futbol a finals de temporada. Després de 19 anys com a futbolista professional, El Guaje penja les botes als 38 anys. El davanter acabarà la seva carrera amb el Vissel Kobe japonès.\nUna trajectòria de llegenda\nEl Guaje ha anunciat la notícia en una roda de premsa, en la qual ha destacat que “volia retirar-me jo abans que el futbol em retirés a mi”. En aquest comiat ha estat present Andrés Iniesta, l’exblaugrana amb qui va viure la millor etapa del Barça.\nDavid Villa ha passat per molts equips al llarg de la seva carrera i ha triomfat en tots. L’etapa més gloriosa va ser al FC Barcelona. L’asturià va fitxar pel Barça la temporada 2010/2011 i s’hi va estar fins a la 2013/2014, que va marxar a l’Atlètic de Madrid.\nPalmarès amb el Barça\nEn l’etapa barcelonista, El Guaje era un dels titulars imprescindibles de l’equip i va acumular un palmarès espectacular:\nun Mundial de Clubs\ndues Supercopes d’Espanya\nuna Supercopa d’Europa\nuna Copa del Rei\nDe totes les seves actuacions estel·lars, Villa serà recordat pel gol que va marcar a la final de Champions contra el Manchester United, que va sentenciar el partit.\nPalmarès de David Villa\nEl davanter es retira amb un palmarès espectacular a la seva trajectòria:\nun Mundial (selecció espanyola)\nuna Eurocpa (selecció espanyola)\nuna Champions (Barça)\ntres Lligues (dues amb el Barça i una amb Atlètic de Madrid)\nun Mundial de Clubs (Barça)\nunaSupercopa d’Europa (Barça)\ntres Copes del Rei (Saragossa, València i Barça)\ntres Supercopes d’Espanya (una amb el Saragossa i dues amb el Barça)


Els pressupostos superen el primer pas al Parlament amb l'abstenció dels comuns\nVia lliure a la tramitació dels comptes del 2020 després del rebuig a les esmenes a la totalitat presentades per Cs, PSC, CUP i PP\n12/02/2020 - 19.39 Actualitzat 12/02/2020 - 22.49\nEl ple del Parlament ha donat llum verda aquest dimecres a la tarda a la tramitació dels pressupostos de la Generalitat del 2020.\nLes esmenes a la totalitat presentades per Cs, PSC-Units, CUP i PP s'han rebutjat amb el vots de JxCat i ERC i l'abstenció dels comuns.\nD'aquesta manera, tant els comptes com la corresponent llei d'acompanyament, han rebut l'aval de la cambra. Aquesta llei d'acompanyament inclou una reforma fiscal que es calcula que permetrà recaptar gairebé 543 milions d'euros, a partir de la rebaixa de l'IRPF per a les rendes més baixes i un increment per a les més elevades.\nA més, també s'eliminen algunes bonificacions de l'impost de successions, s'incrementa la taxa turística i es creen nous impostos ambientals.\nAra, els pressupostos seguiran la seva tramitació en les comissions del Parlament, després d'haver superat el debat a la totalitat. Si superen la tramitació en comissió, tornaran al ple per a la seva aprovació definitiva.\nEls comptes del 2020 contemplen un increment de 3.070 milions d'euros de la despesa i 4.174 milions d'ingressos més que els del 2017, amb una xifra global de 42.179,2 milions.\nAragonès diu que els comptes "reforcen l'estat del benestar"\nEl vicepresident i conseller d'Economia, Pere Aragonès, ha destacat que els comptes "reforcen l'estat del benestar" amb l'increment de la despesa i i posen fi "a l'etapa d'austeritat i retallades".\nSegons Aragonès, els comptes dibuixen un escenari en què "l'economia catalana encadena sis anys de creixement".\nAragonès, en el ple del Parlament d'aquest dimecres (ACN / Bernat Vilaró)\nEl vicepresident ha reconegut que aquests pressupostos no són "ideals" i ha assenyalat que sí que ho serien els d'una Catalunya independent que tingués una fiscalitat "adequada".\nPer la seva banda, el president de la Generalitat, Quim Torra, ha indicat que els pressupostos ofereixen "una mirada llarga que permetrà corregir desequilibris futurs". A més, ha celebrat que Catalunya hagi tancat el 2019 amb un increment del PIB del 2%, que s'hagin creat 18.000 empreses i que la taxa d'atur sigui la més baixa dels últims anys.\nEls comuns justifiquen l'abstenció per l'"emergència" social\nLa portaveu de Catalunya en Comú-Podem al Parlament, Jéssica Albiach, ha defensat l'abstenció en els pressupostos perquè reverteixen en part les retallades que han provocat una "emergència" social a Catalunya.\n"Votarem abstenció i votarem en contra de les esmenes a la totalitat. Això farà que continuï el tràmit parlamentari."\nAlbiach ha volgut deixar clar que, per al seu partit, la negociació dels pressupostos "tenia l'objectiu de millorar la vida als ciutadans", sense que, "en cap cas, signifiqui un aval a la gestió de la Generalitat".\nJéssica Albiach, en la sessió d'aquest dimecres al Parlament\nLa portaveu dels comuns ha dit que, si la proposta de pressupostos hagués estat completament seva, "s'hauria anat més enllà" en algunes polítiques, tot i que ha posat en valor el que s'ha aconseguit en la reforma fiscal o en polítiques d'infància o dependència.\nAlbiach també ha reclamat al PSC que "deixi la política de trinxeres" i "l'electoralisme" i actuï amb responsabilitat.\nEsmenes a la totalitat de Cs, PSC, CUP i PP\nEls partits de l'oposició, amb l'excepció dels comuns, han estat molt crítics amb els comptes. En el ple, Aragonès ha volgut allargar la mà tant als socialistes com a la CUP, però totes dues formacions han mantingut l'esmena a la totalitat. Per la seva banda, Cs i PP consideren que els pressupostos són "més del mateix".\nEl diputat de Cs José Maria Cano creu que el govern no creu en aquests comptes i no vol assumir la "responsabilitat de gestionar-los". Des de la formació liberal, han lamentat que ni JxCat, ERC ni CatECP s'hagin plantejat reduir l'administració catalana, ni apostar per mesures d'anticorrupció o exigir més transparència a la Generalitat.\nUn moment de la votació de les esmenes a la totalitat dels pressupostos al Parlament (ACN / Bernat Vilaró)\nDes del PSC, Alícia Romero ha criticat el pressupost perquè "no satisfà, és decebedor i no està revertint les retallades". La diputada ha acusat Aragonès d'haver impulsat una reforma fiscal "a contracor perquè l'aritmètica parlamentària l'hi obliga". Ha dit que, si la reforma de l'IRPF s'hagués aplicat l'any passat, ara la Generalitat tindria 500 milions més.\nLa diputada de la CUP Maria Sirvent ha considerat que la via del pragmatisme de l'independentisme ha "fracassat" i que no és el camí per conquerir drets. Així, ha lamentat que s'hagi passat de parlar de l'autodeterminació a la negociació d'un pacte de finançament. La cupaire ha dit que els pressupostos s'han fet "a mida" del mercat, de la Constitució i de l'Estatut retallat.\nPer la seva banda, Santi Rodríguez, del PPC, ha afirmat que els pressupostos "gasten més, però continuen gastant malament" i n'ha destacat que compleixen els objectius de dèficit "no amb els criteris de la ministra Montero, sinó amb els del ministre Montoro". El diputat popular ha fet broma: "Mai m'hagués imaginat que uns pressupostos d'ERC amb el suport de Podem fossin tan disciplinats i obedients".\nEls pressupostos del 2020 comencen el tràmit per ser aprovats


Obeses serà un dels grups que oferirà un concert en streaming ARXIU / INFOCAMP\nLa Festa Major de Valls 2020 mantindrà part de les actuacions contractades a través d’un nou format digital amb retransmissions en streaming, fruit de la cooperació público privada entre l’organització, les petites indústries culturals i les associacions. La música urbana de Lildami, l’explosió alegre La Sra Tomasa, el mestissatge mediterrani d’El Diluvi, l’estètica irrepetible d’Obeses, la rumba contagiosa de Sabor de Gràcia, el punk rock de Crim, el pop folk de Sense Sal i els agitadors Nativa, cinc exmembres de La Raíz, són alguns dels protagonistes que oferiran concerts enregistrats expressament per al Sant Joan vallenc. Es podran gaudir entre el 20 i el 25 de juny a través de les plataformes virtuals.\nEn l’àmbit de músiques modernes enguany la totalitat de formacions s’estrenen en el programa de concerts de la Festa Major de Valls. Quatre grups estan immersos en la presentació dels nous discos: Sabor de Gràcia amb '25A' amb què celebra els 25 anys de trajectòria; La Sra Tomasa, amb el seu tercer cd; i Meritxell Nedderman –'In the Backyard of the Castle'– i Nativa, que debuten en l’àmbit dels enregistraments. Totes les formacions es podran visionar en dos horaris diferents, que s’anunciaran properament. S’hi podrà connectar des de les diferents xarxes socials de Sant Joan així com des del canal Youtube de l’Ajuntament de Valls. Els concerts de la Nit de Sant Joan també es podran seguir per televisió a través de TAC12. Les diferents empreses de management han treballat juntes per coordinar que la gran majoria d’actuacions es puguin realitzar en un escenari compartit.\nPer altra banda, nou grups de grallers participaran les actuacions en directe en les matinades de la diada de Sant Joan, que matindrà els seus recorreguts que abasten el conjunt del teixit urbà de la ciutat de Valls. El mateix succeirà pel que fa als directes de les tres formacions que participen en les Completes dins l’església de Sant Joan, i amb la que ho fa en el Vot del Poble dins del Lledó.


Lough Rynn Townhouse Self Catering Mohill Irlanda - Ofertes d'hotels amb els MILLORS DESCOMPTES EN LÍNIA Atenció al Client\nVeure tots els 9 allotjaments a Mohill.\nLough Rynn Townhouse Self CateringLough Rynn Estate, Mohill, Mohill, Mohill, Irlanda - Veure al mapaExcepcional9,4Basada en 52 comentarisLough Rynn Townhouse Self CateringVeure més fotos"The property owner was very helpful and was happy to facilit..."RaichealIrelandVeure més fotosVeure totes les 16 fotos\nTant si es tracta d'un viatge de plaer com si és de negocis, Lough Rynn Townhouse Self Catering és una elecció d'allotjament magnífica quan visiten Mohill. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Lough Rynn Townhouse Self Catering, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Lough Rynn Townhouse Self Catering és una selecció idònia per a la vostra estada a Mohill.\nCal que informeu el Lough Rynn Townhouse Self Catering de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nAllotjaments a Leitrim\nAllotjaments a Mohill


Olesa participa en la doble proposta teatral i musical «Escenari Secret» - Regió7\nUna de les representacions que es van fer diumenge a Olesa Aj Olesa\nLa proposta Escenari secret, que es va representar aquest diumenge en espais desconeguts d'Olesa, «ha estat un èxit», segons han informat fonts municipals. Les actuacions teatrals del grup Píndoles van tenir un bon seguiment per part de veïns d'Olesa, que van acudir a una cita sorpresa. El punt final de la tarda, un concert a l'Auditori de la Casa de Cultura a càrrec dels germans Roma, també va rebre una valoració molt positiva.\nEl regidor de Cultura d'Olesa de Montserrat, Xavier Rota, va explicar després de l'espectacle que «quan la Diputació ens va proposar un projecte tan impactant vam tenir dubtes, però hi vam creure i gràcies a això els olesans han pogut viure una nova experiència del tot enriquidora».\nEn la mateixa línia s'expressava Olga Solà, tècnica del departament de Cultura i Festes. Segons Solà, «es tracta d'una activitat trencadora i molt fresca amb una gran resposta de la gent, això ens anima a proposar noves iniciatives i experiències des del departament».


Kervansaray Marmaris Hotel Marmaris Turquia - Ofertes d'hotels amb els MILLORS DESCOMPTES EN LÍNIA\nMerkez Mh. 225. Sk. No: 3 Armutalan, Marmaris, Marmaris, Turquia - Veure al mapa\nTé alguna pregunta per a Kervansaray Marmaris Hotel?\nMés informació sobre Kervansaray Marmaris Hotel\nOferint allotjaments de qualitat al compres, l'oci nocturn, les platges districte de Marmaris, Kervansaray Marmaris Hotel és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Kervansaray Turkish Night, Pasha Gold, Marmaris, Authentic Bag & Shoes.\nKervansaray Marmaris Hotel ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de recepció 24 hores, instal.lacions per a minusvàl.lids, express check-in/check-out, magatzem d'equipatge, Zones públiques amb Wi-Fi.\nL'hotel compta amb 188 precioses habitacions, i totes inclouen televisió de pantalla plana, telèfon de bany, catifes, mirall, detector de fum. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com centre esportiu, sauna, piscina exterior, spa, massatge. Sigui quina sigui la seva raó per visitar Marmaris, el Kervansaray Marmaris Hotel és el lloc perfecte per una estimulant i emocionant escapada.


Viu el Sant Jordi més solidari! - Maremagnum\nSant Jordi a Maremagnum\nViu Sant Jordi a Maremagnum!\nViu el Sant Jordi més solidari!\nMaremagnum s’omple de llibres i roses solidàries per Sant Jordi\nEl 23 d’abril volem celebrar Sant Jordi amb tu, per això regalarem 300 roses solidàries col·laborant amb el Banc dels Aliments a les 300 primeres persones que vinguin al Centre Comercial i siguin seguidores del nostre perfil de Instagram.\nPerò no només hi trobaràs roses, també un munt de llibres! A Maremagnum donem suport al comerç local, per això hem cedit alguns dels nostres espais a la venda de llibres. Part de la recaptació aconseguida, es donarà a l’Associació Abarsol, que es dedica a ajudar a persones sense recursos.\nPerò encara tenim una sorpresa més! Hauràs de venir al Centre Comercial per descobrir-la, però et donem una pista: El nostre espectacular photocall estarà decorat amb un element molt típic de Sant Jordi.\nT’esperem per viure un Sant Jordi solidari ple de roses i llibres!\nVine a sopar a Maremagnum\nTen Days a Maremagnum\nTotes les notícies(11)\nSubscriu-te a nostra newsletter per a no perdre't mai les millors ofertes o els esdeveniments exclusius a Maremàgnum


Assignatura (*) ECONOMIA INTERNACIONAL Codi 16645115\nDescripció general El Sistema Monetari Internacional: sistema de Bretton Woods i l'FMI. El mercat internacional de capital. Banca internacional i regulació d'operacions bancàries internacionals. El deute dels països en vies de desenvolupament. Anàlisi de les crisis i potencials reformes. La dimensió internacional de l'empresa. Estratègies de les empreses multinacionals. Estratègies col · laboratives. Estratègies d'exportació i d'importació.


Les persones cuidadores de Barcelona disposen d'un nou centre d'assessorament i orientació\nPublicat 10/04/2019 16:36CET\nLes persones que s'encarreguen de cuidar-ne d'altres a Barcelona ---ja sigui un familiar o de manera professional-- disposen a partir d'aquest dimecres del nou centre Barcelona Cuida, que ofereix assessorament i orientació i redirigir els interessats a serveis que ja existeixen per cobrir les seves necessitats.\nEl centre, situat al costat de l'Estació de Frana fins que es traslladi l'any vinent a la seva ubicació definitiva --a les dependncies de l'antiga mútua municipal Pamem, que s'estan reformant--, obrir cada dia entre setmana i també un cap de setmana al mes, han detallat en roda de premsa la regidora de Feminismes, Laura Pérez, i la comissionada de Salut, Gemma Tarafa.\nA més de cuidadors de familiars o persones properes --ho són una de cada quatre persones de la ciutat-- o cuidadors remunerats, el centre també s'adrea a professionals de serveis socials, comunitaris i de salut; a entitats, i a persones que vulguin planificar les seves prpies cures, així com a ancians que no volen anar a una residncia per necessiten serveis addicionals a casa seva.\nEl centre, que compta amb un pressupost anual de 450.000 euros, oferir atenció presencial i també telefnica i per web --en la qual s'exposen 800 recursos--, i oferir informació dels recursos ja existents que responguin a les necessitats de cada usuari --inclosos serveis no municipals-- i activitats de formació i intercanvi amb entitats.\nLa gestora de projectes i referent municipal del centre, Nieves Ávila, ha remarcat que són un centre d'orientació per informar de tots els serveis que existeixen amb l'objectiu d'orientar les persones cuidadores, també quan comencen aquesta tasca: "La persona, quan es troba en aquesta situació, no sap on anar o qu fer", ha assenyalat.\nEl nou servei, que compta amb un espai de treball grupal i amb sales per a l'atenció individualitzada, ha obert amb nou professionals, que calculen que seran suficients per absorbir la demanda, encara que Tarafa ha garantit que, si en calen més, s'ampliaran i el centre creixer.\nEl centre, que és una de les actuacions previstes en la mesura del Govern per a la democratització de les cures 2017-2020, ha estat dissenyat amb el suport de professionals de serveis socials, de salut i entitats de l'mbit de les cures, com les de la Xarxa pel Suport a les Famílies Cuidadores i la Xarxa Treball de la Llar Just, a més de collectius autoorganizats de treballadores de la llar.\nHan destacat la importncia que el centre ofereixi atenció també durant el cap de setmana, perqu moltes persones cuidadores no tenen temps en dies feiners, ha subratllat Pérez, que ha ressaltat que l'obertura del centre representa "la guinda de tot el procés per abordar la mesura per a la democratització de les cures".


Si el passat estiu ens va regalar la seva beat tape de debut, ‘AYS’, en format digital i K7 (de la qual queden molt poques còpies a la nostra botiga online) i el proper 11 de juny dispararà el seu nou àlbum titulat ‘Chops’, amb 18 beats d’estil inconfusible amb les col·laboracions vocals de Calmoso (Blackfang), Adrian TreceOchenta, SlimDan, Sr Zambrana, Puto Yanu, Hermano L, Rata EAP, Apatxe, El_Anonimo, Vinnie Kairos, El Hombre Gris, Memi Sillah i Welelo i els scratchings de DJ Fonki Cheff.\nPer fer boca avui obrim la llauna de ‘Chops’ amb el single i clip de “Ja no queden gats pelats pel barri”, el primer tema del track-list del disc, que compta amb la participació de Calmoso del col·lectiu castellonenc Blackfang a la veu principal i el mític DJ Fonki Cheff als scratxings. El llançament del single arriba acompanyat d’una píndola audiovisual dirigida pel manresà David Torras (‘Interior. Família’ i ‘7 raons per fugir de la societat’) i gravada i muntada pel Joan ‘Singu’ Riera. El director s’explica: “El petit clip inclou tres caràcters indomables, com el gos de carrer que el Calmoso ens explica a la cançó. Són tots caràcters que resisteixen a base d’humor i intel•ligència enfrontant-se a la brutalitat del poder: policia, capital i el seu aliat natural, el feixisme. En el clip es vol derrotar el poder i oblidar el dolor acompanyant aquesta oda als gossos de carrer que també és, i de retruc, un himne a la senzillesa, l’orgull i la felicitat resilent. Les imatges repeteixen un esquema circular, hipnòtic, com la cançó, que avança repetint-se. Inventem coses per jugar a guanyar una estona. Com qui balla mentre va rebent pamtoflades".


publicado 17-01-2020 en Esdeveniments, Esdeveniments socis, Estrenes de cinema, Notícies Verdi, Premis de cinema, Promocions, Sessió especial con Ningún comentario\nDimarts 21 de gener, a les 20:15h, preestrenem Dios existe y se llama Petrunya a “La festa de l’espectador”. Guanyadora del Premi Lux a la Millor Pel·lícula, el Premi de Jurat Ecumènic al Festival de Berlín i del Premi Women in Focus i el Premi a la Millor Actriu al Festival de Cinema Europeu de Sevilla. Basada en fets reals, aquesta pel·lícula de la directora Teona Strugar Mitevska mostra la força i valentia d’una dona que, a Macedònia l’any 2014, va plantar cara a les poderoses lleis del patriarcat. Sinopsi En Stip, un petit poble de Macedònia, cada mes de gener el sacerdot local llança una creu de fusta al riu en una cerimònia en la qual centenars d’homes es llancen a l’aigua per aconseguir-la. Qui es faci amb ella tindrà garantida la\npublicado 09-01-2020 en Esdeveniments, Esdeveniments socis, Estrenes de cinema, Notícies Verdi, Promocions, Sessió especial con Ningún comentario\nDimarts 14 de gener, a les 20:15h, preestrenem Domino a “La festa de l’espectador”. Els populars Nikolaj Coster-Waldau (sèrie Juego de tronos) i Carice van Houten (El libro negro) protagonitzen un thriller contemporani d’alt voltatge al costat de Guy Pearce (Memento). Dirigida per l’aclamat Brian De Palma, un mestre del gènere com acrediten clàssics de la seva filmografia de la mida de Mission: Impossible, El precio del poder o Los intocables de Eliot Ness. Sinopsi Un policia danès s’associa amb una oficial per localitzar l’assassí del seu company. El que la parella no sap és que l’individu que persegueixen treballa en una operació especial de la CIA i segueix el rastre d’una cèl·lula terrorista d’ISIS a Europa. . Compra aquí la teva entrada anticipada.\npublicado 06-01-2020 en Esdeveniments, Esdeveniments socis, Estrenes de cinema, Notícies Verdi, Premis de cinema, Promocions, Sessió especial con Ningún comentario\nEl dimarts 7 de gener, a les 20:15h, preestrenem Pavarotti a “La festa de l’espectador”. El director dues vegades guanyador de l’Oscar, Ron Howard (Una mente maravillosa, El código Da Vinci, Apolo 13) presenta a la veu, l’home i la llegenda: Luciano Pavarotti. L’equip de l’éxit mundial The Beatles: Eight days a week i el director nord-americà tornen a reunir-se per celebrar la vida de l’aclamat geni de la música. Sinopsi El director guanyador de l’Oscar Ron Howard presenta a l’audiència a la veu, l’home, la llegenda: Luciano Pavarotti. Creada d’una combinació de personalíssimes actuacions de Pavarotti i l’accés a imatges inèdites, la pel·lícula proporciona al públic un íntim retrat del més estimat cantant d’òpera de tots els temps. Compra aquí la teva entrada anticipada.\npublicado 13-12-2019 en Esdeveniments, Esdeveniments socis, Estrenes de cinema, Notícies Verdi, Promocions, Sessió especial con Ningún comentario\nPreestrenem Dios mío, ¿pero qué te hemos hecho… ahora? a “La festa de l’espectador”\nEl dimarts 17 de desembre, a les 20:15h, preestrenem Dios mío, ¿pero qué te hemos hecho… ahora? a “La festa de l’espectador”. Èxit de 7 milions d’espectadors en cinemes de França. Esperada seqüela de la comèdia Dios mío, ¿pero qué te hemos hecho?, un dels majors èxits comercials de cinema gal dels últims anys, que a Espanya va ser vista en cinemes per més d’ 1,3 milions d’espectadors. Sinopsi Després de veure a les seves filles casar-se amb un musulmà, un jueu, un xinès i un africà, Claude i Marie Verneuil s’enfronten a una nova crisi. Els seus quatre gendres, Rachid, David, Chao i Charles, estan decidits a abandonar França amb les seves esposes i fills per provar fortuna a l’estranger. Incapaços d’imaginar a la seva família lluny d’ells, Claude i Marie faran\npublicado 05-12-2019 en Esdeveniments, Esdeveniments socis, Estrenes de cinema, Notícies Verdi, Promocions, Sessió especial con Ningún comentario\nDimarts 10 de desembre, a les 20:15h, preestrenem Las buenas intenciones a “La festa de l’espectador”. Las buenas intenciones és la nova pel·lícula de Gilles Legrand (Tu seras mon fils) que ha comptat amb Agnès Jaoui (50 primaveras) com a protagonista absoluta del seu cinquè llargmetratge. La polifacètica Jaoui – directora, actriu, cantant… – interpreta en aquesta comèdia francesa a Isabelle, una parisenca involucrada en nombroses causes socials, que a poc a poc i amb l’ajuda de la seva família s’enfrontarà a la seva pròpia vulnerabilitat per descobrir el veritable significat d’ajudar, més enllà de les motivacions personals de cada un. Sinopsi Isabelle és addicta a les causes benèfiques. Està sempre anant d’una acció humanitària a una altra. Sovint utilitza la seva filantropia com una forma de sentir-se culpable amb la seva família\npublicado 04-12-2019 en Estrenes de cinema, Notícies i esdeveniments Kids, Notícies Verdi, Promocions, Sessió especial con Ningún comentario\nEl 6 de desembre arriba als nostres cinemes Solan & Eri, missió a la Lluna, una cinta d’animació noruega dirigida per Rasmus A. Silversten. Recuperem els protagonistes d’un clàssic de l’animació com Grand Prix (1975). Una pel·lícula plena de detalls imaginatius i personatges entranyables amb un rerefons irònic sobre els esdeveniments polítics actuals. Podreu gaudir-la als Verdi a un preu reduït de 6’5€ per a nenes i nens de fins a 11 anys*. Sinopsi 50 anys després de la mítica arribada de l’home a la Lluna, el Solan i l’Eri s’embarquen en una aventura espacial, per fer-hi el segon pas. Amb l’ajuda del seu amic inventor i d’enginyoses eines, aconseguiran construir la seva nau i arribar a l’espai? *Promoció aplicable només a taquilla\npublicado 22-11-2019 en Esdeveniments, Esdeveniments socis, Estrenes de cinema, Premis de cinema, Promocions, Sessió especial con Ningún comentario\nDimarts 26 de novembre a les 20:15h preestrenem la pel·lícula Nacido Rey a “La festa de l’espectador”. Première mundial al passat BCN Film Fest. Nacido rey és la nova pel·lícula del director Agustí Villaronga (Incerta Glòria, Pa Negre) i està protagonitzada per l’actor debutant Abdullah Ali, que interpreta al jove príncep Faisal, al costat d’Ed Skrein (Deadpool), Hermione Corfield (Misión Imposible: Nación Secreta), Rubén Ochandiano (Los abrazos rotos), Laurence Fox (La joven Jane Austen) i l’actriu catalana Marina Gatell (Pa Negre). Sinopsi Nacido rey explica l’extraordinària història real de Faisal, el fill petit del primer rei d’Aràbia Saudita. En 1919, enmig de la frenètica atmosfera posterior a la primera guerra mundial, Faisal amb tan sols 13 anys és enviat en missió diplomàtica a Anglaterra. Un precari viatge polític de 5 mesos del qual dependrà el destí del\npublicado 21-11-2019 en Esdeveniments, Esdeveniments socis, Estrenes de cinema, Notícies Verdi, Premis de cinema, Promocions, Sessió especial, Sessió gratuïta per a socis con Ningún comentario\nLa Mostra de Cinema Italià de Barcelona (MCIB) compartirà amb el públic de Cinemes Verdi una selecció del millor de 2019, amb sessions gratuïtes del 13 al 17 de desembre i que suposaran el punt final a un any de gran èxit per al cinema italià a Espanya. El programa estarà format per nou títols que han participat en els festivals internacionals més importants i que han estat seleccionats pel crític italià Giorgio Gosetti, més dues projeccions especials. La Mostra s’inaugurarà amb la pel·lícula vencedora del recentment celebrat FESTIVAL DE CINEMA EUROPEU DE SEVILLA, l’aclamada MARTIN EDEN, de Pietro Marcello (Coppa Volpi al Millor Actor al Festival de Venècia). Cinc òperes primes destaquen en el programa amb el més destacat del talent emergent de cinema italià: BANGLA de Phaim Bhuiyan (festivals de\npublicado 15-11-2019 en Esdeveniments, Esdeveniments socis, Estrenes de cinema, Notícies Verdi, Promocions, Sessió especial con Ningún comentario\nDimarts 19 de novembre a les 20:15h preestrenem la pel·lícula Intemperie a “La festa de l’espectador”. L’esperat retorn al cinema del dues vegades guanyador del Goya Benito Zambrano, director i guionista de Solas. Un thriller emocionant amb ressons de western protagonitzat pel tres vegades guanyador del Goya Luis Tosar (Te doy mis ojos). Basada en la novel·la homònima de Jesús Carrasco traduïda a més de 20 idiomes, commovedora i repleta de suspens i emoció. Sinopsi Un nen escapat del seu poble sent els crits dels homes que el cerquen. El que queda davant seu és una plana infinita i àrida que haurà de travessar si vol allunyar-se definitivament de l’infern de què fuig. Davant l’assetjament dels seus perseguidors al servei del capatàs de la vila, els seus passos es creuaran amb\npublicado 31-10-2019 en Esdeveniments, Esdeveniments socis, Estrenes de cinema, Notícies Verdi, Promocions, Sessió especial con Ningún comentario\nDimarts 5 de novembre, a les 20:15h, preestrenem la comèdia Pequeñas mentiras para estar juntos a “La festa de l’espectador”. Continuació, 8 anys després, de Pequeñas mentiras sin importancia. El director i guionista Guillaume Canet (Cosas de la edad) reprèn el mateix grup d’amics de la primera part alguns anys després. Protagonitzada de nou pel guanyador del Cèsar François Cluzet (Intocable) i la guanyadora de l’Oscar Marion Cotillard (La vida en rosa (Edith Piaf)). Sinopsi Max, arruïnat i una mica deprimit, torna a la seva casa d’estiueig per vendre-la. Els seus vells amics, que han passat en ella grans moments junts, apareixeran per sorpresa en el seu aniversari. Després de molt temps separats, comprovaran la força de la seva amistat. Compra aquí la teva entrada anticipada.


Wikiloc | Ruta El Collbaix (100 cims) des de Sant Joan de Vilatorrada\nEl Collbaix (100 cims) des de Sant Joan de Vilatorrada\n15.248 254 3143\nCollbaix 100 cims (Passeig)\nCollbaix per les Tines (Senderisme)\nVista 3027 vegades, descarregada 271 vegades\nHe buscat la forma de pujar al cim del Collbaix, que forma part de la llista dels 100 cims de la FEEC, fent una miqueta de volta, tampoc res de l'altre món, però hi ha rutes molt curtes, que no arribem a 5 quilòmetres, i volia fer una mica més de camí per emmarcar aquesta muntanya.\nAixí que vaig preferir començar a Sant Joan de Vilatorrada, concretament al carrer Collbaix (ole tu), i rodejar la mola que corona el Collbaix per la dreta, buscar un preciós corriol que ens hi puja i després tornar per la ruta del Solell, més habitual per la pujada o baixada de la muntanya. En total m'han sortit 8 quilòmetres i mig, una cosa amb una mica més de pès.\nTot sortint del carrer Collbaix, entrem immediatament en pista de terra que tot planejant o pujant ens portarà revoltant una mica entre arbres fruiters i camps a cercar el GR-3 que discurreix una mica enllà. Quan hi entrem el seguim i anem a petar de seguida a una pista asfaltada, punt on nosaltres deixem el GR-3 i la seguim un centenar de metres, i la tornem a deixar per continuar per una pista de terra que surt a la nostra esquerra i segueix resseguint els contorns de la base de la muntanya.\nDe moment el perfil ha estat força planer fins aquest punt, on ens trobarem una cruïlla de camins, nosaltres hem d'agafar un corriol relativament ampla que s'enfila força a la nostra esquerra. Aquest corriol pedragós ens portarà a creuar amb una pista més ampla que seguirem i que ens deixarà en un perfil més planer per una curta estona.\nDe seguida arribarem a una altra cruïlla on veurem un cartell a l'esquerra que ens mena al Collbaix, és un corriol preciós de fer, amb marques verdes i blanques de Sender Local.\nEl corriol força obac en un principi s'enfila de valent i ens fa guanyar alçada amb rapidesa. És en el moment en que suavitza una mica que arribem en una cruïlla molt a prop de les restes d'unes antigues tines, punt on retrobem el GR-3 que pujava dret per la muntanya, i que nosaltres seguirem amunt per un terreny esgraonat que ens aproparà al cim del Collbaix en un tres i no res.\nEl cim del Collbaix, de 543 metres d'altitud, és format per un seguit de grans roques conglomerades que li donen un aspecte força curiós i ens ofereix unes vistes magnífiques de tota la plana del Bages amb la dominant muntanya de Montserrat al fons.\nPaga la pena parar-se una estona a contemplar les vistes que tenim des d'allà, en el meu cas la visibilitat del dia no era massa bona, potser em tocarà tornar-hi un dia que estigui més clar.\nIniciem el retorn seguint el camí del GR-3 per la banda contrària a la que veniem, veurem que els cartells ara guien cap al Congost pel Solell, i nosaltres haviem vingut del Congost per les Tines.\nJa pràcticament des d'un inici, la baixada és per un corriol molt pronunciat, aneu amb una mica de compte per evitar relliscades indesitjades. I aquest pendent s'accentuarà sobretot en el moment en que ens separem del GR-3 per seguir els cartells que porten cap al Congost. Ja quan ens apropem a la falda de la muntanya, la pendent desapareixerà i el camí tornarà a planejar i fins i tot a picar un pèl amunt.\nPassarem a tocar d'unes basses artificials, i anirem rodejant la muntanya apropant-nos altre cop al sender GR-3, al qual arribarem a l'alçada de la pista asfaltada on l'haviem deixat en l'anada.\nA partir d'aquest punt, el recorregut ja és comú amb el de l'anada, així que només ens queda desfer camí per arribar al punt inicial de la ruta.\nNo feu cas del temps emprat en l'excursió, calculeu ben bé dues hores o dues hores i mitja de caminada, ja que aquesta vegada el cim l'he fet corrents en la seva major part.\nAparcament Carrer Collbaix\nSeguir per Corriol\nCruïlla pista ampla\nCorriol pujada al Collbaix\nTines i retrobament GR-3\nDeixem GR-3 (seguim Collbaix per Solell)\nEntrem altre cop a GR-3\nMolt ben indicada pel company Miquel. l' ünic és que un cop allá vaig agafar una ruta alternativa un xic més dura a indicacions d' un company que vaig trobar.\nLes vistes son magnífiques tot i que l’entorn resulta bastant trepitjat\nMuy buena ruta y bien marcada, sin problemas al seguir el trak\nBona ruta, molt ben explicada 😊


Després de mesos i anys de trets de franctiradors i d'acumulació de tropes en ambdós costats de la frontera, la guerra va esclatar a Ossètia del Sud la nit del dijous 7 d'agost, quan el president de Geòrgia, Mijail Saakashvili va ordenar la invasió de la república autònoma i el bombardeig criminal de la seva capital, Tskhinvali. Segons fonts oficials russes, més de 1.600 civils i alguns soldats russos desplaçats per a tasques de manteniment de la pau van morir en el combat abans que les forces russes reprenguessin la república autònoma. Milers de refugiats van abandonar tot el que tenien i van fugir a Ossètia del Nord a Rússia, demanant els russos que vinguessin en el seu rescat. Aquesta va ser la justificació que el Kremlin estava buscant per establir-se a la regió i reafirmar el seu paper com a potència regional. El moment no podia ser més favorable, amb l'imperialisme nord-americà empantanegat a l'Iraq i l'Afganistan i sense mitjans disponibles per obrir un nou front al Caucas. Malgrat la duresa dels combats les forces georgianes van demostrar ser incapaços de mantenir el control de la capital d'Ossètia del Sud i van haver d'abandonar-la. La contraofensiva russa va aixafar l'exèrcit georgià i va reprendre el control d'Ossètia del Sud en menys de 48 hores. El Dilluns 11 d'agost, els tancs i les tropes russes van entrar en territori georgià dirigint-se a cap a la ciutat de Gori (perillosament propera a la capital de Geòrgia, Tiblisi), per mostrar que podrien prendre fàcilment els centres estratègics del país, mentre bombardejaven les infrastructures militars clau i tallaven els accessos a Abjazia, l'altra república autònoma que reclama Geòrgia, i els ports del Mar Negre. La contraofensiva russa va incloure bombardeigs a gran altura que van destruir el centre de Gori, matant dotzenes de civils i un fotògraf holandès. Escenes similars a les que es van veure dies abans a Ossètia del Sud es van repetir a Geòrgia amb milers de civils fugint de les seves cases pel terror produït pel contraatac rus, segons van informar mitjans internacionals.\nLa ingerència imperialista va causar la guerra\nMalgrat els arguments dels governs rus i georgià, la guerra no té res de progressista en cap d'ambdós costats. L'actual malson de guerra i xovinisme al Caucas és el resultat de la ingerència imperialista. Però també és el resultat del xovinisme nacional de l'antiga burocràcia soviètica estalinista, que estava podrida de xovinisme Gran Rus, i que va desencadenar al seu torn l'augment de xovinisme regional i nacional contra Moscou. Aquestes tendències centrífugues van ser un factor en la desintegració de la URSS, i, com en el cas a l'ex Iugoslàvia, van portar a sagnants guerres civils en moltes de les exrepúbliques soviètiques. De manera criminal, els imperialismes nord-americà i rus han intervingut en aquests conflictes per lluitar pels seus interessos estratègics i esferes d'influència. Els nord-americans utilitzen Geòrgia com un baluard contra Rússia al sud del Caucas. Rússia, per la seva part, utilitza Ossètia del Sud i Abjazia com peons en la seva batalla per redissenyar les esferes d'influència en la regió, que estan connectades amb la importància estratègica de Geòrgia com a ruta per als oleoductes que van des de la Mar Càspia fins a Occident i, possiblement, també de gasoductes en el futur. Alan Woods va explicar aquest procés clarament a l'article: La "revolució pacífica" de Geòrgia anuncia nous conflictes, publicat Novembre del 2003, quan Saakashvili va arribar en poder: "Washington i Moscou tracten els petits, febles i dividits estats caucàsics, com simples peons en un joc on tota la regió actua com un gegantí tauler d'escacs. EUA mou la seva peça, Rússia respon, el resultat és la guerra, un assassinat, una explosió, un cop militar o una "revolució incruenta". Ara esperem el pròxim moviment. No sabem quan o on respondrà Moscou, però una cosa és clara: els perdedors seran la població normal, els pobres i els indefensos". En l'època de l'imperialisme, nacions com Geòrgia o Ossètia són massa petites per jugar un paper independent. La independència nacional sota el capitalisme per a aquestes nacions no significa llibertat sinó més militarisme i opressió en interès d'una potència contra l'altra.\nPer què va atacar Geòrgia?\nPer part de l'èlit dominant a Geòrgia, l'atac sobre Ossètia del Sud va ser una aposta calculada que va tornar contra ella. Saakashvili havia quedat molt debilitat el passat mes de desembre després d'un massiu moviment de protesta contra la corrupció. Ell va sortir a denunciar aquest moviment com una conspiració de Rússia i va proclamar l'Estat d'Emergència mentre que alhora va convocar eleccions presidencials anticipades el gener, que va guanyar. L'abril, el president rus Putin va assolir un acord amb Abjazia i Ossètia del Sud que establia relacions especials amb la Federació Russa. Aquest moviment va forçar la mà de Saakashvili. El president georgià no podia romandre quiet com si no passés res mentre que la interferència de Rússia creixia sense obstacles al Caucas, davant dels seus nassos. L'aposta de Saakashvili amb la seva invasió d'Ossètia del Sud era reforçar la posició de Geòrgia en aquesta república autònoma, encara que no ocupar-la permanentment perquè seria impossible, per tractar d'agrupar la població georgiana al voltant de la seva agenda nacionalista. El govern georgià esperava que, malgrat totes les protestes, els russos acceptarien la humiliació, com ho van fer en relació amb Kosovo o amb l'expansió de l'OTAN als països bàltics, i que no s'atreviria a implicar-se en una intervenció militar directa contra un estret aliat de l'imperialisme d'EUA com Geòrgia. Al cap i a la fi, semblaven haver pensat els dirigents georgians, això és el que Rússia havia estat fent la majoria de les vegades en els últims anys cada vegada que els seus interessos col·lidien amb els dels Estats Units! Però la guerra a Geòrgia ha forçat el reconeixement sobtat d'una realitat: Rússia s'ha convertit en un poder imperialista regional prou fort com per reclamar-li als Estats Units la devolució de la seu antiga esfera d'influència. Com el director de Stratfor, George Friedman, torna a assenyalar: "Els russos sabien que els Estats Units denunciarien el seu atac. Això de fet és un joc que afavoreix els russos. Les protestes sorolloses d'aquests dirigents contrasta amb la seva inacció, i els russos volien mostrar a casa la idea de què els nord-americans l'únic que garanteixen és xerrameca buida".\nTornar a Lenin!\nAl seu llibre, Rússia: de la revolució a la contrarevolució, escrit el 1996, Ted Grant resumeix l'enfocament de Lenin i els bolxevics sobre la qüestió nacional, que val la pena citar en detall: "El dret d'autodeterminació era una part important del programa de Lenin, en la mesura que demostrava clarament als obrers i camperols (especialment a aquests) oprimits de Polònia, Geòrgia, Letònia i Ucraïna que els obrers russos no tenien cap interès en oprimir-los i que defensarien fermament el seu dret a decidir la seva pròpia destinació. Però això només era la meitat del programa de Lenin sobre la qüestió nacional. L'altra meitat era igualment important: la necessitat de mantenir la unió del proletariat per sobre de totes les diferències nacionals, lingüístiques o religioses. Pel que es refereix al partit bolxevic, Lenin sempre es va oposar a qualsevol tendència a dividir el partit (i el moviment obrer en general) per nacionalitats. " "Després de la revolució, Lenin pensava que hi podria haver una unió fraternal i voluntària dels pobles de l'antic imperi tsarista en forma d'una Federació Soviètica. Amb aquesta finalitat, va exigir que es tractés a totes les nacionalitats amb una extrema sensibilitat. Calia eliminar tota manifestació de xovinisme gran rus. De fet, durant algun temps després d'octubre, la paraula Rússia va desaparèixer completament dels documents oficials. El nom oficial de la terra d'octubre era simplement l'Estat obrer. L'enfocament de Lenin és la clau per buscar una forma de sortir d'aquest malson. Al Caucas i en la resta de l'antiga Unió Soviètica.\nPer un nou octubre\nDesprés de dues dècades d'atacs, els treballadors russos estan començant a lluitar. Això pot ser temporalment tallat pel frenesí de l'èxit militar rus. Però la política exterior del Kremlin no té res de progressista per als treballadors russos, a qui no els queda cap altra opció, que lluitar contra els seus amos capitalistes tant a casa com a l'estranger. No hi ha altra sortida per als treballadors russos i georgians que unir les seves forces junts contra la ingerència imperialista i dels seus propis explotadors. L'única tradició que pot unir tots els treballadors independentment de la seva nacionalitat, idioma, color o religió és la del bolxevisme i de la tradició d'octubre. Visca la solidaritat proletària! Per un nou octubre! Per una Federació Socialista del Caucas i internacionalment!


Els restaurants del Maresme i el Vallès Oriental aposten pel raïm i el vi de la DO Alella – VadeVi\nEls restaurants del Maresme i el Vallès Oriental aposten pel raïm i el vi de la DO Alella\nFins a finals de novembre la cuina del raïm i el vi de la DO Alella seran els protagonistes a una seixantena de restaurants. La cinquena edició de les Jornades Gastronòmiques engresca nous municipis\nVilassar de Dalt i Montornès del Vallès participaran en les cinquenes Jornades Gastronòmiques del Raïm i Vi DO Alella que comencen aquest divendres i acaben a finals de novembre. Això significa que bona part dels restaurants dels dos pobles oferiran a la clientela plats elaborats a partir del raïm i el vi de la DO, en un lloc preferent dins la carta.\nEn total ja són 57 restaurants de 10 municipis que hi participen. Des dels inicis de la jornades a tant sols quatre pobles -Alella, Montgat, Teià i El Masnou- la participació ha anat augmentant any rere any fins a consolidar les jornades.\nA més de menús variats, que van dels 10 als 50 euros, acompanyats de vins d’Alella durant el novembre s’ofereixen també activitats complementàries. Visites gratuïtes al celler romà Cella Vinaria, una trobada de plaques de cava al Masnou, una visita a la casa ddel Marquès i als jardins del Parc del Llac i un curs d’iniciació al tast de vins. Montornès proposa una visita guiada per les vinyes del poble, Vilassar de Dalt convida a visitar els forns rimans i el Museu Arxiu de CAbrils organitza una exposició sobre les vinyes del municipi.\nCartell de les Jornades Gastronòmiques del Raïm i el Vi de la DO Alella FOTO: DO ALELLA


El Barça B finalitza l’OK Plata en una meritòria cinquena posició\nUn total de 18 joves jugadors han participat en la campanya del filial en el grup Sud\nEl Barça B d’hoquei patins ha finalitzat el curs en una meritòria cinquena posició del grup Sud d’OK Plata. El filial ha estat, durant tota la temporada, en les posicions capdavanteres de la segona categoria estatal, aconseguint resultats de mèrit i un balanç d’onze victòries, quatre empats i set derrotes.\nL’equip dirigit per Ivan Sanz ha tornat a competir aquest curs després d’un estiu amb les sortides de peces importants com Xano Edo i Marc González (cedits a Calafell i Lloret), Antonio ‘Chino’ Miguélez (Montebello) i Lluc Vilà (Arenys). Martí Gabarró, de la seva banda, va sortir cedit aquest hivern al Calafell després d’haver transformat set dianes en vuit duels.\nAixí doncs, els 18 jugadors (sèniors, juniors o juvenils) convocats per Ivan Sanz al llarg de la temporada han competit de forma regular i han agafat experiència contra equips d’alt nivell.\nUn cop finalitzada l’OK Plata, els joves de l’hoquei formatiu blaugrana tenen diversos reptes per davant. En joc hi ha els quarts de final de la Lliga Nacional Catalana (l’equip entrenat per Keko Iglesias va ser líder invicte de la fase regular però va perdre 1-5 en el primer duel contra el Tona) i també es competirà en els campionats de Catalunya (els equips Junior i Juvenil ja estan classificats matemàticament). L’Infantil i l’Aleví han de certificar la classificació aquest proper cap de setmana.


discapacitat visual – INCLOU-ME\nL’art també és cec (12/6/17)\n12 Juny, 2017 incloume Deixa un comentari\nNo només l’amor és cec, l’ART TAMBÉ ES CEC. Així es com es titula la gala solidària i reivindiativa per un art inclusiu cap a les persones amb discapacitat visual que ha organitzat l’Associació Discapacitat visual de Catalunya B1+B2+B3 i compta amb el suport de la productora d’arts escèniques accessibles We Act Assoc, mares de Simbiòtic Festival, del que ja n’hem parlat a l’Inclou-me.\nPodreu guanyar dues entrades dobles per disfrutar de l’’Art també és cec’, que tindrà lloc el proper 16 de juny al CaixaFòrum, enviant un tweet a @incloume dient: Vull anar a veure l’art també és cec.\nParlem d’aquesta gala solidària i també del perquè és fonamental fomentar l’art inclusiu amb JULIÁN BRUSCANTINI, un dels organitzadors de la gala i membre de l’Associació Discapacitat Visual de Catalunya B1+B2+B3.\nEl Còmic Tàctil d’Elisava (30/1/2017)\n31 gener, 2017 31 gener, 2017 incloume Deixa un comentari\nUs expliquem l’experiència pionera que es va dur a terme en un workshop organitzat per l’Escola Superior de Disseny Elisava, entre el 14 i el 16 de desembre. Allà, estudiants del màster d’Il·lustració i Còmic i persones invidents van intentar descobrir noves narratives visuals. Concretament van incidir en la creació d’un llenguatge de còmic que fos accessible i comprensible per a tothom. I per parlar-ne amb detall van parlar amb la MERY CUESTA, directora del Màster d’Il·lustració i Còmic d’Elisava.\nServei d’Orientació i Acompanyament a la Família, Hort Urbà d’ABD i Premis Accés de Batxillerat 2015 de la Fundació Salas (3 de juny de 2015)\n5 Juny, 2015 5 Juny, 2015 incloume Deixa un comentari\nLa Lluïsa Berrozpe, responsable del SOAF de Trinijove, ens ha visitat aquesta setmana. El Servei d’Orientació i Acompanyament a la Família que ofereix Trinijove proporciona orientació i recursos en funció de la necessitat de cada família des d’una perspectiva integral: educació dels fills i filles, conciliació de la vida familiar i laboral, salut, cultura i lleure i participació, treball, etc,.. En definitiva es tracta d’un servei, finançat pel Departament de Benestar Social i Família, que vol millorar el benestar personal, familiar i social de les famílies del barri.\nEl programa Créixer en Família també s’ofereix des del SOAF de Trinijove. Consisteix en crear espais de suport, virtuals i presencials, als pares i mares interessats a conèixer aspectes que puguin influir de forma positiva en la cura, l’educació i el desenvolupament dels fills i filles, convidant-los a reflexionar i a compartir les seves experiències amb altres famílies.\nTambé hem parlat amb l’Aldana Menéndez, responsable de la CAMS, un pis d’acollida de l’Associació Benestar i Desenvolupament. Aquesta associació és una ONG declarada d’Utilitat Pública, creada l’any 1990, per lluitar a favor d’una societat que minimitzi o eradiqui les desigualtats i l’exclusió.\nAtenen les necessitats de les persones i del seu entorn més pròxim per prevenir situacions de fragilitat social i és per això que desenvolupen més de 65 serveis i programes que donen resposta a tots aquells processos que generen situacions de vulnerabilitat o d’exclusió social. La seva missió és la gestió de processos centrats en les persones i les comunitats per promoure i enfortir la seva autonomia i convivència amb eficàcia, ètica, qualitat i sostenibilitat contrastada.\nA més d’actuar en el camp de la prevenció i tractament de drogodependències i VIH, l’Associació Benestar i Desenvolupament també intervé en els àmbits de processos migratoris, de joves, de gent gran, de dones, de famílies, d’infància i adolescència i de salut mental, entre altres…\nEl col·lectiu que ens va ocupar va ser el de gent amb problemes de drogodependències i VIH, ja que l’associació té entre mans un projecte molt interessant: la reforma de la CAMS que inclou la construcció d’un hort urbà, amb la col·laboració del Col·legio Oficial d’Arquitectes.\nFinalment vam parlar amb en Víctor Tuxans i la Irene González, alumnes de l’INS Argentona i guanyadors del Premi Accés de Batxillerat 2015 que atorga la Fundació Salas.\nPer entendre els Premis Accés als millors treballs de recerca sobre accessibilitat i discapacitat de la Fundació Salas és important conèixer aquesta fundació, desconeguda avui dia. La Fundació Salas neix ara fa 11 anys quan a en Salvador Riera, director comercial d’una empresa d’habitatges anomenada Sala Serveis, li diagnostiquen pàrquinson. En aquell moment el món se li va caure a sobre a en Salvador, que al comunicar-ho a l’empresa es temia el pitjor…. Lluny d’acomiadar-lo, Sala Serveis va transformar l’estructura de l’empresa i va crear un lloc nou adaptat a les seves capacitats.\nEl seu etern agraïment cap a l’empresa i sobretot el fet que Salas Serveis personalitzava els habitatges a mida dels comprador van fer que en Salvador Riera volgués realçar el binomi de l’accesibilitat i discapacitat dins de l’empresa creant una fundació, la Fundació Salas. Des del 2004 fins al dia davui, la fundació s’ha encarregat de promoure la investigació, la difusió, la sensibilitat i l’aplicació de l’accessibilitat i adaptabilitat dels habitatges i del seu entorn per afavorir la millora del benestar de totes les persones.\nI amb aquesta voluntat, en Salvador Riera crea també els Premis Accés de Batxillerat que arriben enguany a la seva onzena edició. Hi ha hagut tres projectes premiats sobre accessibilitat i/o discapacitat. El projecte guanyador consisteix en un sistema d’advertència que permet als col•lectius de ceguesa i sordesa, amb o sense gos guia, travessar el carrer mitjançant la rebuda d’una vibració a la seva mà (sistema general amb bastó de rastreig) o canell (braçalet o rellotge per a persones amb gos guia), aplicable en encreuaments amb i sense semàfors. El segon premi ha estat per la Laura Gasulla Galindo de l’Escola Puigcerver. La Laura va impressionar al Jurat amb un treball en el que dissenyava i construïa una taula de surf adaptada per a persones amb discapacitat. La Cristina Terraza ha guanyat el tercer Premi, amb un projecte que consistia en l’organització i desenvolupament de classes de claqué amb infants amb discapacitat visual, per després analitzar-les i avaluar-ne els resultats i avantatges pel desenvolupament psicomotriu d’aquests infants.\nCom sempre, aquí teniu el podcast per si voleu escoltar les entrevistes:


elCastell: La iniciativa "Alcaldessa compromesa amb tu", completa una nova edició al barri de Canyars\nLa iniciativa "Alcaldessa compromesa amb tu", completa una nova edició al barri de Canyars\nL'alcaldessa de Castelldefels, Maria Miranda (PSC), va dedicar els passats 26, 27 i 28 de febrer a Canyars per recollir les impressions i observacions dels veïns del barri, en el marc de la iniciativa “Alcaldessa compromesa amb tu”. Des del passat mes de gener, L'alcaldessa està visitant tots els barris de Castelldefels. L'objectiu d'aquestes visites és el d'apropar l'Ajuntament a la ciutadania i establir vies de diàleg amb el veïnat que permetin fer avançar el municipi a l'alçada de les necessitats i de les situacions que hi ha, atenent tota la diversitat de barris. A aquestes visites també hi acudeixen regidors i regidores del govern municipal per tal de poder tractar qüestions específiques de cada barri del municipi.\nAmb aquesta iniciativa, s'ha posat en funcionament un espai de trobada i de comunicació que permet posar en comú entre l'Ajuntament i la ciutadania aquelles qüestions que més li preocupen. Al barri de Canyars, els passats 26, 27 i 28 de febrer, l'alcaldessa va visitar diversos comerços, equipaments i centres educatius. Els veïns i veïnes trobaran el seu espai per traslladar a l'alcaldessa les seves consultes, peticions o suggeriments.”L'objectiu és seguir sumant propostes, idees i esforços perquè Castelldefels segueixi creixent”, afirma l'alcaldessa.


Nova temporada a Equipament de Cuines - Equipament de Cuines\nNova temporada a Equipament de…\nSetembre sempre és el mes en què arrenca tot, després d'unes merescudes vacances, tothom es posa mans a l'obra i decideix reprendre els projectes que es van deixar pendents o encarar nous projectes.\nEn Equipaments de Cuina vam arrencar aquesta nova temporada amb algunes novetats que volem compartir amb vosaltres.\nCalaixos Hettich Atira, empènyer per obrir.\nUns Bons calaixos de cuina són uns grans aliats per garantir un bon funcionament de tota la cuina i una bona percepció del client final.\nEls calaixos Innotech Atira de la marca Hettich donen uns resultats molt bons i ofereixen diverses prestacions, entre altres, el sistema d'obertura mecànica Push to open que ja està disponible a la nostra botiga.\nAmb una petita pressió al front, el calaix s'obre automàticament sense necessitat de tirar. Això proporciona un gran confort. A més, es tracta d'un sistema fàcil de muntar i sense cables, l'única cosa que s'ha de fer és substituir la guia del calaix.\nEl nou model de la gamma de Tecnoinox ja ha arribat a Equipament de Cuines. TecnoBig, ofereix un ús màxim de l'espai i una gran capacitat de almcenamiento.\nL'acabat de les tapes de polièster color alumini aconsegueixen elegància i amb el filtre d'olors rentable la funcionalitat que se l'espera d'un model de cubs superior.\nLa base ve en dos acabats, alumini raspallat i gris orió. Els contenidors tenen 26 cm d'alçada i estan disponibles per a calaixos de 60, 90 i 120 cm de llarg.\nSens dubte, una gran opció per a la zona de reciclatge de la cuina.\nArrenquem aquesta nova temporada amb moltes novetats i amb moltes ganes de seguir proporcionant productes de qualitat per als projectes de les cuines dels nostres clients.\nEls tiradors de cuina són aquest element essencial que moltes vegades no es presta l'atenció merescuda. Recentment hem augmentat el nostre catàleg per poder oferir més opcions i possibilitats.\nAlgunes novetats són els nous acabats dels vora recta, Quadrat i compacte, o els nous tiradors Curve i Dino, totalment blancs que donen com a resultat una cuina singular i diferent.\nSi vols més informació sobre qualsevol d'aquests productes o tens qualsevol altra consulta no dubtis en posar-te en contacte amb nosaltres, estarem encantats d'atendre't.\nanteriorpublicació anterior:Presentació nou catàleg "Tendències i Innovació" de Hettichsegüentsegüent post:Setmana Black Friday a Equipament de Cuines


Berga viu una primera Patum completa multitudinària i reivindicativa - Regió7 :: El Diari de la Catalunya Central\nVídeo: ACN/Laura Busquets\nBerga viu una primera Patum completa multitudinària i reivindicativa\nEl cant d'Els Segadors ha marcat l'inici d'una nit molt llarga i intensa que s'ha allargat fins a 2/4 de 4 de la matinada. Al matí, la Patum de Lluïment també va ser multitudinària i marcada per la calor\ndolors clotet/dani perona | berga 30.05.2016 | 07:21\nHa estat, sens dubte, una Patum amb tots els ingredients necessaris per nodrir les cròniques periodístiques. Ha sigut una Patum completa marcada per les reivindicacinos independentistes. Abans del primer salt dels turcs i cavallets i que el tabal marqués amb el seu repic l´inici de la primera tanda, unes persones han desplegat una gran pancarta des de la teulada de l´església parroquial de Santa Eulàlia, immoble situat davant de l´Ajuntament, amb el lema «Prou repressió a l´independentisme. Absolució Teti». Feia referència al jove berguedà Sergi Rodríguez, acusat d´agressió a l´autoritat per haver etzibat pressumptament un calvot a l´aleshores regidor del PP Joan Antoni López en la passada de dimecres de la Patum de l´any 2012. El moviment de l´esquerra independentista de Berga ha desplegat una àmplia campanya de suport a Sergi Rodríguez que serà jutjat per aquests fets el 21 de juny.\nEl desplegament de la gegantina pancarta va provocar alguns crits d´independència entre els assistents a la plaça tot i que no hi va haver temps per a més ja que seguidament el tabaler va marcar l´inici de la festa. Tanmateix l´estrena de la Patum completa no va seguir el guió habitual. En lloc de començar amb el salt inicial de turcs i caballets, la cobla Pirineu va desgranar les notes d´Els Segadors.\nEl segon gran moment de la nit va produir-se just abans del primer salt dels turcs i cavallets. Els músics van interpretar Els Segadors i la gernació que omplia la plaça va cantar a cor què vols l'himme català i corejar llavors i en diferents ocasions al llarg de la nit, proclames independentistes. No en va a Berga hi governa un partit independentista com la CUP i al balcó hi havia Jordi Sánchez el president de l'Assemblea Nacional de Catalunya o diputades com la bagenca Adriana Delgado o l'osonenca Marta Rovira, entre d'altres. Val a dir però que ens els d'Arres anys han esdevingut usuaris els crits pro-independència.\nTambé cal destacar el moment emotiu que viscut després del salt. Els llums de la plaça de Sant Pere es van apagar. Des de la pastisseria de cal Dorna, familiars i amics i els geganters han obert un passadís portant unes espelmes. Era una sorpresa per al tabaler Carles Prat. A l'interior del passadís hi anaven les dues filles del tabaler, una de les quals ha vingut expressament de l'estranger per donar una bona sorpresa al seu popular pare. El seguici s'ha fet lloc al bell mig de la plaça Cremada. En Carles Prat va baixar de l'empostissat que ocupa el tabaler seguint al seu germà Joan que el va conduir fins al centre. Allà li van entregar diferents safates amb pastissets i l'herald de la festa es va emocionar i abraçar a les seves filles i esposa. Els patumaires que l'acompanyaven el van mantejar.\nI la traca final van ser els salts de plens, els primers d'aquesta Patum 2016. Dues-centes persones convertides en dimonis plens de foc que van convertir l'àgora festiva berguedana en un esclat de foc i música. Els dos salts, el primer a mitjanit i el segon que es va acabar a 3/4 de 3 de la matinada, es van desenvolupar sense incidències enmig d'un gran ambient i les ja habituals recomanacions de com saltar des de la megafonia de la plaça. L'aglomeració humana fa que aquesta mesura sigui necessària per aquelles persones que no saben com cal saltar i per informar a tothom de com actuar en cas d'haver d'activar el dispositiu de seguretat per si hi hagués problemes. Aquesta nit i matinada, afortunadament, no ha estat el cas i tot ha anat bé.\nMolta calor i molta gent a la Patum de Lluïment\nLa Patum de Lluïment d'aquest dijous va estar marcada per la calor que es va viure a la plaça de Sant Pere. Els patumaires que mica en mica van arribar a la plaça buscaven les ombres per no patir sota el sol que regnant durant gran part del matí a la capital del Berguedà i alguns, cansats i mig adormits després de la passada de dimecres a la nit, que va finalitzar a les 5 de la matinada.\nTot i la calor, els berguedans més patumaires no van dubtat en acostar-se fins al bellmig de la festa per gaudir dels balls de les comparses que van començat amb més de quinze minuts de retard, després de que la comitiva institucional sortís de missa -amb els regidors de la CUP que esperant-los a l'exterior- en el tradicional passeig entre les comparses fins a la porta del consistori.\nCom ja és habitual els salts de Lluïment es caracteritzen per la tranquil·litat i la solemnitat en comparació amb el bullici de la nit. No obstant això, algunes comparses van tenir dificultats per sortir a la plaça. Per exemple, l'Àliga ho va tenir complicat per fer la seva rotllana i també per voltar en la part ràpida del ball. En canvi, els Nans Nous van poder fer un ball magnífic ampliant fins i tot la seva àmplia rotllana en el darrer tram de la dansa.\nAquest dijous de Patum les mirades estaven posades al balcó de l'Ajuntament, després de la reestructuració proposada per l'equip de govern pel que fa als convidats a la celebració. Entre les personalitats cal destacar, principalment, la presència de regidors del consistori i de representants de cultura de la Generalitat com el director de Cultura Popular, Lluís Puig, entre d'altres. També va veure la festa des del balcó consistorial, mossèn, poeta i escriptor Climent Forner, medalla d'or de la ciutat de Berga 1992 i Creu de Sant Jordi 1999. Des del balcó de cal Sensada, representants de l'Ajuntament d'Elna han seguit la festa amb atenció acompanyats de l'exalcalde Jaume Farguell.


Shine Hostel Belgrade Sèrbia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nShine HostelTakovska 12, Stari Grad, Belgrade, Sèrbia, 11000 - Veure al mapaPuntuació dels comentaris5,6Basada en126comentarisShine HostelVeure més fotosVeure més fotosVeure totes les 24 fotosMolt bona ubicació 7,1Veure al mapa7,1UbicacióParticularitats que li encantaranProp de transports públicsWi-Fi gratuït en totes les habitacionstransport hotel/aeroportvisites turístiquesaparcament de cotxesmagatzem d'equipatge\nComparar amb allotjaments semblantsSelecció actualShine HostelStark HostelCity Zen HostelTime HostelValoració dels clientsPuntuació dels comentaris 5,6 (126 comentaris)Notable 7,2 (63 comentaris)Excepcional 9,4 (207 comentaris)Excel·lent 8,6 (63 comentaris)BarriStari GradSavski VenacSavski VenacStari GradWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesMés informacióMés informacióMés informació\nSobre l'allotjamentDescripcióDissenyat tant per oci com per negoci, Shine Hostel està situat idealment a Belgrade; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Museu d'Automòbils, Tuckwood Cineplex, Museu Nikola Tesla donen a aquest hotel un encant especial. Aprofiti's de la riquesa de serveis i avantatges d'aquest hotel de Belgrade. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, magatzem d'equipatge, transport hotel/aeroport, habitació familiar. L'ambient de Shine Hostel es reflexa en cada habitació. aire condicionat, calefacció, aparell de televisió LCD/pantalla de plasma, TV satèl•lit/cable, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Shine Hostel no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxeslloguer de bicicletestransport hotel/aeroportCoses a fer, maneres de relaxar-sevisites turístiques Àpats, begudes i refrigericuina compartida Serveis i comoditatscaixa fortaservei de bugaderia magatzem d'equipatgezona de fumadors Per als nenshabitació familiar Accésrecepció [24 hores]s'admeten animals de companyia Disponible a totes les habitacionsempolles d'aigua de cortesia Idiomes ParlatsAnglès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Sis graus de separació: Proposició de vaga [dia 13/Desembre/2006]\nProposició de vaga [dia 13/Desembre/2006]\nDesprés d'haver remès la sol·licitud de vaga a la Direcció del centre, s'ha decidit no donar-hi validesa. Els motius per prendre aquesta decisió han estat que en l'imprès entregat al tutor on es justificava el motius de realitzar aquest acte no apareixia el dia, hora i lloc en el que tindria lloc l'acte de reivindicació. És més, després de comprovar el manifest, apareixien importants incongruències entre el dia i el lloc que els alumnes havien indicat i el que indica la mateixa pàgina web des d'on es va copiar el manifest.\nPer altra banda, no apareixia ni el nom de l'agrupació/organització/entitat ni el nom social corresponent, que organitzava l'acte ni, el més important, on es realitzava la manifestació dins del terme comprès per la comunitat autònoma. De fet, tal i com indica el blog del diari gratuït 20 minutos, aquesta manifestació, de caire local, consisteix en una sortida popular des d'un centre cívic amb seu a Vitòria a les 7h de la tarda.\nEn el cas de que l'alumnat no assiteixi a classe per desplaçar-se a Vitòria per recolçar aquesta manifestació de caire local per solidaritzar-se amb els 13 veïns de la ciutat de Vitòria imputats en un sumari judicial tindran una falta de no assistència en cadascuna de les hores docents.\nPublicat per Oriol el 14:20:00


Tres dones obtenen el Llibreter 2016 - Impedimenta\nTres dones obtenen el Llibreter 2016\nEl gremi reconeix Alicia Kopf, Lucia Berlin i Francesca Sanna.\nEl Llibreter 2016 té accent femení. En la seva 17a edició, tres dones van obtenir ahir el premi que concedeixen anualment els llibreters catalans, amb el compromís de fer visible el resultat a les llibreries. La gironina Alicia Kopf, que amb Germà de gel (L’Altra) ja va obtenir el Documenta, va ser distingida en la categoria de Literatura Catalana. El d’Altres Literatures va recaure en la recuperació de l’obra de la nord-americana Lucia Berlin Manual per a dones de fer feines (L’Altra / Alfaguara), una col·lecció de contes d’una escriptora fonamental que va ser menystinguda per la crítica i el públic entre els anys 60 i 80 i que només ha sigut reconeguda al cap de 12 anys de la seva fosca mort. I en el capítol de millor Àlbum Il·lustrat es va situar El viatge de la italiana Francesca Sanna (en català i castellà, a Impedimenta), del qual el jurat va destacar la potència de la paraula i la narrativa en una història que posa l’accent en el drama dels refugiats.\nGermà de gel, de Kopf, ha sigut saludada com una història que, «sense deixar de presentar un argument clàssic de relacions familiars complicades, sap afegir un contrapunt d’aventura, tècnica i projecció artística, el resultat del qual fa que el lector obtingui una visió polièdrica sobre temes molt humans». En la seva presentació, la jove autora arribada de les arts plàstiques va reflexionar sobre el difícil paper de la dona en la cadena de reconeixements i va reivindicar la capacitat de les escriptores no només per parlar de la seva pròpia experiència (terreny considerat tradicionalment femení), sinó també per «explicar històries sobre el món».\nAmb sabor agredolç / Emocionant va ser la carta oberta amb la qual un dels quatre fills de Berlin va agrair un premi agredolç per ser pòstum. «No he sigut mai capaç d’adoptar una distància en relació amb les narracions de la meva mare [molt autobiogràfiques]. No vaig veure mai el seu treball com a literatura. Només era la meva mare explicant-nos històries. Ara, amb la distància que imposa el seu èxit, m’adono de la seva vàlua, de com va ser, malgrat l’alcohol i l’escriptura, una mare fantàstica que sola va poder tirar endavant els seus quatre fills i sense abandonar la seva vocació». El llibre de Berlin va ser presentat per les seves editores, María Fasce i Eugènia Broggi, recordant algunes de les frases que l’autora va abocar en els seus relats però que bé podria haver-se convertit en lema de la seva escriptura: «Puc explicar les coses més terribles per tal de fer-les divertides».\nSanna, il·lustradora i escriptora d’origen sard formada a Alemanya i Suïssa, va recordar que va començar el seu projecte fa dos anys, quan el problema dels refugiats no tenia la difusió mediàtica actual, i va proposar que el seu llibre no sigui llegit com un trajecte puntual i singular. «Aquesta història podria passar-li a qualsevol», va dir, precisament en el Dia Mundial 33 dels Refugiats.